pythainlp/thai-wiki-dataset-v3 huggingface dataset:
วัดเกาะแก้วเวฬุวัน

วัดเกาะแก้วเวฬุวัน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดงน้อย อำเภอราชสาส์น จังหวัดฉะเชิงเทรา ปัจจุบันมีพระครูเวฬุวันกิจจานุกิจ (สมเกียรติ) ดำรงตำแหน่งเจ้าอาวาส และเจ้าคณะอำเภอราชสาส์น
วัดเกาะแก้วเวฬุวันตั้งวัดเมื่อ พ.ศ. 2330 เดิมชื่อ วัดตะวันออก เนื่องจากตั้งอยู่ทางทิศตะวันออกของตำบลดงน้อย โดยมีสภาพพื้นที่เป็นป่าไผ่ขึ้นเหมือนกับป่าดงดิบ มีพระอธิการปราบเป็นเจ้าอาวาสรูปแรก ได้รับพระราชทานวิสุงคามสีมา เมื่อ พ.ศ. 2350 ครั้นในเวลาต่อมาได้มีกษัตริย์หรือราชวงค์เมืองเขมร มีพระนามว่าพระเจ้ายุคนธร ได้เสด็จประพาสมาถึงที่วัดนี้และได้พระราชทานนามวัดใหม่ว่า "วัดเกาะแก้วเวฬุวัน" ตามสภาพพื้นที่ที่มีป่าไผ่ขึ้นอยู่หนาแน่น วัดได้รับพระราชทานวิสุงคามสีมาครั้งหลังเมื่อวันที่ 2 กุมภาพันธ์ พ.ศ. 2538
อาคารเสนาสนะที่สำคัญ ได้แก่ อุโบสถสร้างขึ้นในปี พ.ศ. 2532 แล้วเสร็จในปี พ.ศ. 2540 ก่อสร้างเป็นคอนกรีตเสริมเหล็ก หลังคามุงกระเบื้องเคลือบสีแผ่นเล็ก พื้นปูหินอ่อน ภายในอุโบสถมีภาพจิตรกรรมฝาผนังทุกด้าน เป็นเรื่องพุทธประวัติ วาดโดยคุณนิตยา ศักดิ์เจริญและคณะ ใช้เวลาวาด 3 ปี อุโบสถประดิษฐานพระประธานหล่อขึ้นใหม่ในปี พ.ศ. 2538 หอสวดมนต์สร้างเมื่อ พ.ศ. 2497 ลักษณะเป็นอาคารทรงไทย ลักษณะโครงสร้างทำด้วยคอนกรีตเสริมเหล็ก หลังคามุงกระเบื้องเคลือบสี มีขนาดกว้าง 14 เมตร ยาว 20 เมตร เป็นฝีมือช่างในท้องถิ่น ศาลาการเปรียญสร้างเมื่อ พ.ศ. 2519 เป็นอาคารคอนกรีตเสริมเหล็กทรงไทย มีขนาดกว้าง 18 เมตร ยาว 35 เมตร มีลักษณะโครงสร้างเสาล่างเป็นปูนต่อด้วยไม้เนื้อแข็ง เครื่องบนทำด้วยไม้เนื้อแข็งคุณภาพดี รูปทรงไทยหลังคามุงกระเบื้อง ใต้ถุนสูง พื้นไม้กระดานขัดมัน หอกลองและหอระฆังสร้างเมื่อ พ.ศ. 2537
==อ้างอิง==
เกาะแก้วเวฬุวัน
อำเภอกลาง (เทศมณฑลรอมแซร์)

อำเภอกลางแห่งเทศมณฑลรอมแซร์ (بخش مرکزی شهرستان رامسر) เป็นอำเภอในเทศมณฑลรอมแซร์ จังหวัดมอแซนแดรอน ประเทศอิหร่าน จากสำมะโน พ.ศ. 2549 อำเภอนี้มีประชากร 67,675 คนใน 19,666 ครัวเรือน อำเภอนี้มีเมือง 2 เมืองคือ รอมแซร์และเคทอเลมและซอดอตแชฮร์ อำเภอนี้มี 4 ตำบลคือ ตำบลเชเฮลแชฮีด, ตำบลเอชเคแวร์, ตำบลเจนแนตรูดบอร์ และตำบลแซฆต์แซร์
== อ้างอิง ==
เทศมณฑลรอมแซร์
กลาง
เคทอเลมและซอดอตแชฮร์

เคทอเลมและซอดอตแชฮร์ (کتالم و سادات‌شهر) เป็นเมืองในอำเภอกลาง เทศมณฑลรอมแซร์ จังหวัดมอแซนแดรอน ประเทศอิหร่าน จากสำมะโน พ.ศ. 2549 เมืองนี้มีประชากร 17,900 คนใน 5,234 ครัวเรือน
เมืองนี้ก่อตั้งขึ้นจากการรวมนิคมสองแห่งเข้าด้วยกันคือ เคทอเลม (كتالم) กับ ซอดอตแมแฮลเล (سادات مَحَلِّه)
==อ้างอิง==
เมืองในประเทศอิหร่าน
ผูเถียน

ผูเถียน  หรือเรียกอีกชื่อหนึ่งว่า ผูหยาง (莆阳) และ ผูเซียน (莆仙) หรือในอดีตเรียกว่า ซิ่งฮหวา (興化) เป็นนครที่มีฐานะเป็นนครระดับจังหวัด ตั้งอยู่ทางตะวันออกของมณฑลฝูเจี้ยน สาธารณรัฐประชาชนจีน มีอาณาเขตทางทิศเหนือติดกับนครฝูโจว ทิศใต้ติดกับนครเฉวียนโจว และทิศตะวันออกติดกับช่องแคบไต้หวัน ผูเถียนมีแม่น้ำมู่หลานไหลผ่านทางตอนใต้ของพื้นที่ ตัวเมืองของผูเถียนประกอบด้วยเขต 4 เขต ซึ่งเป็นที่อยู่อาศัยของประชากร 1,953,801 คน จากสำมะโนปี 2010 ภาษาถิ่นของพื้นที่นี้คือ ภาษาหมิ่นผูเซียน
== การปกครอง ==
ผู้บริหารเทศบาล สภานิติบัญญัติ และตุลาการของนครผูเถียน อยู่ในเขตเฉิงเซียง (城厢区) รวมถึงพรรคคอมมิวนิสต์จีนและสำนักงานความมั่นคงสาธารณะ เขตเทศบาลนครผูเถียนประกอบด้วย 4 เขต และ 1 อำเภอ ดังนี้
เขตเฉิงเซียง (城厢区)
เขตหานเจียง (涵江区)
เขตลี่เฉิง (荔城区)
เขตซิ่วยฺหวี่ (秀屿区)
อำเภอเซียนโหยว (仙游县)
== ภาษาและกลุ่มชาติพันธุ์ ==
ชาวจีนฮั่นเป็นกลุ่มชาติพันธุ์ส่วนใหญ่ ภาษาถิ่นที่พูดกันมากที่สุดในผูเถียนคือ ภาษาหมิ่นผูเซียน ซึ่งเป็นภาษาย่อยของภาษาจีนหมิ่นในกลุ่มภาษาจีน
== ภูมิอากาศ ==
== อ้างอิง ==
== แหล่งข้อมูลอื่น ==
เว็บไซต์รัฐบาลท้องถิ่นนครผูเถียน 
 
เขตการปกครองระดับจังหวัดของมณฑลฝูเจี้ยน
นครในมณฑลฝูเจี้ยน
เทลส์ออฟอารีส

เทลส์ออฟอารีส  เป็นวิดีโอเกมแนวแอ็กชันเล่นตามบทบาท พัฒนาและจัดจำหน่ายโดยบันไดนัมโคเอนเตอร์เทนเมนต์ สำหรับไมโครซอฟท์ วินโดวส์, เพลย์สเตชัน 4, เพลย์สเตชัน 5, เอกซ์บอกซ์วัน และเอกซ์บอกซ์ซีรีส์เอกซ์และซีรีส์เอส ตัวเกมเป็นเกมภาคหลักลำดับที่สิบเจ็ดในซีรีส์ เทลส์ เดิมทีตัวเกมมีแผนจะวางจำหน่ายในปี 2020 แต่ถูกเลื่อนออกไปเป็นเดือนกันยายน 2021 เนื่องจากปัญหาด้านคุณภาพภายในและความสามารถในการวางจำหน่ายตัวเกมบนแพลตฟอร์มอื่น ๆ นอกจากนี้ตัวเกมยังเป็นเกมแรกของซีรีส์ที่มีการวางจำหน่ายพร้อมกันทั่วโลก
ตัวเกมพัฒนาโดยทีมงานที่ประกอบด้วยทั้งจากคนที่มีประสบการณ์และผู้มาใหม่ จุดมุ่งหมายคือการทำให้ซีรีส์ เทลส์ มีชีวิตชีวาขึ้น Minoru Iwamoto หนึ่งในศิลปินหลายคนที่เคยพัฒนาเกม เทลส์ออฟเซสทิเรีย และ เทลส์ออฟเบอร์เซเรีย กลับมาเป็นทั้งผู้ออกแบบตัวละครและผู้กำกับศิลป์ ตัวเกมใช้อันเรียลเอนจิน 4 ในการพัฒนา เมื่อวางจำหน่าย ตัวเกมได้กระแสวิจารณ์ในเชิงบวก
== ผลตอบรับ ==
เทลส์ออฟอารีส ได้รับคำวิจารณ์ "ที่เป็นที่ชื่นชอบโดยทั่วไป" จากเว็บไซต์การรวบรวมบทวิจารณ์เมทาคริติก
ภายในเวลาไม่ถึงหนึ่งสัปดาห์ในการขาย เทลส์ออฟอารีส  ทำยอดขายได้มากกว่าหนึ่งล้านชุด กลายเป็นเกมที่ขายเร็วที่สุดในซีรีส์
== อ้างอิง ==
== แหล่งข้อมูลอื่น ==
วิดีโอเกมที่ออกวางจำหน่ายในปี พ.ศ. 2564
วิดีโอเกมแอ็กชันเล่นตามบทบาท
เกมสำหรับเพลย์สเตชัน 4
เกมสำหรับเพลย์สเตชัน 5
เกมสำหรับวินโดวส์
เกมสำหรับเอกซ์บอกซ์วัน
เกมสำหรับเอกซ์บอกซ์ซีรีส์เอกซ์และซีรีส์เอส
เทลส์ (ซีรีส์)
ฟุตบอลถ้วยพระราชทานประเภท ก. ประจำปี 2553

ฟุตบอลถ้วยพระราชทาน ก ประจำปี พ.ศ. 2553 (รู้จักในชื่อรายการ ฟุตบอลถ้วยพระราชทาน ก ประจำปี พ.ศ. 2553 สนับสนุนโดย โคคา-โคล่า ตามชื่อของผู้สนับสนุน) เป็นการแข่งขัน ฟุตบอลชิงถ้วยพระราชทานประเภท ก. ครั้งที่ 76 ซึ่งเป็นการแข่งขันฟุตบอลประจำปี โดยนำสโมสรชนะเลิศฟุตบอล ไทยลีก และ สโมสรชนะเลิศฟุตบอล ไทยเอฟเอคัพ เมื่อฤดูกาลที่แล้วมาแข่งขัน โดยทำการแข่งขันที่ สนามศุภชลาศัย กรุงเทพมหานคร ในวันที่ 30 มกราคม 2554 โดยเป็นการชิงชนะเลิศกันระหว่าง สโมสรฟุตบอลเมืองทอง-หนองจอก ยูไนเต็ด ชนะเลิศไทยพรีเมียร์ลีก ฤดูกาล 2553 กับ สโมสรฟุตบอลชลบุรี ชนะเลิศ มูลนิธิไทยคม เอฟเอคัพ 2553 โดยผลการแข่งขันเป็นทาง สโมสรฟุตบอลชลบุรี เอาชนะทาง สโมสรฟุตบอลเมืองทอง-หนองจอก ยูไนเต็ด ไปได้ 2-1 จากประตูของ สุรีย์ สุขะ นาทีที่ 65 และ เอกพันธ์ อินทะเสน ในนาทีที่ 85 ส่วนทาง เมืองทองฯ ยูไนเต็ด ได้ประตูจาก คริสเตียน ควาคู ในนาทีที่ 88
==รายละเอียดการแข่งขัน==
{| width=92% |
|-
|
|
|}
{| width="100%"
|valign="top" width="50%"|
|valign="top"|
|valign="top" width="50%"|
|}
{| width=100% style="font-size: 90%"
| width=50% valign=top|
คณะผู้ตัดสิน
ผู้ช่วยผู้ตัดสิน:
* ทวีป อินทร์แก้ว
* วิโรจน์ อ่อนโก้ก
ผู้ตัดสินที่ 4:  มงคลชัย เพชรศรี
| width=50% valign=top|
กติกา
90 นาที
ดวลยิงจุดโทษตัดสินถ้าในเวลาเสมอกัน
|}
==ดูเพิ่มเติม==
ไทยพรีเมียร์ลีก ฤดูกาล 2553
มูลนิธิไทยคม เอฟเอคัพ 2553
==อ้างอิง==
ฟุตบอลในประเทศไทยปี พ.ศ. 2554
การแข่งขันฟุตบอลในประเทศไทย
การแข่งขันกีฬาในกรุงเทพมหานคร
เวิลด์มิสยูนิเวอร์ซิตี้

เวิลด์มิสยูนิเวอร์ซิตี้ (World Miss University) เป็นการประกวดความงามระดับนานาชาติที่จัดขึ้นทุกปีในโซล, ประเทศเกาหลีใต้ ตั้งแต่ปี พ.ศ. 2529, มีผู้เข้าแข่งขันเฉลี่ยประมาณ 70 คนทุกปี. งานคือการคัดเลือกผู้แทน มิสยูนิเวอร์ซิตี้พีสคอร์ป ของโลก.
ตามที่ได้จัดงานโดย สมาคมระหว่างประเทศของอธิการบดีมหาวิทยาลัย หลังจากที่องค์การสหประชาชาติได้กำหนดให้ปี พ.ศ. 2529 เป็นปีแห่งสันติภาพ, คณะกรรมการจัดงานส่งภารกิจสันติภาพไปยังภูมิภาคที่มีความขัดแย้งเช่น โคโซโวและรวันดา. ปัจจุบันงานนี้จัดโดยคณะกรรมการจัดงาน เวิลด์มิสยูนิเวอร์ซิตี้ ซึ่งมีสำนักงานใหญ่อยู่ที่แมนแฮตตัน, นิวยอร์ก, สหรัฐอเมริกา.
ไม่มีกิจกรรมเพิ่มเติมตั้งแต่ปี 2019, โดยไม่มีการอัปเดตจากองค์กรเกี่ยวกับแผนในอนาคต
== ผู้ชนะการประกวด ==
== ผู้ชนะเรียงตามจำนวนครั้ง ==
== รองชนะเลิศ ==
== คอนติเนนตัล ==
== ตัวแทนประเทศไทย ==
==อ้างอิง==
== แหล่งข้อมูลอื่น ==
World Miss University official website
การประกวดนางงาม
อนันต์ ศรีพันธุ์

อนันต์ ศรีพันธุ์ (28 กรกฎาคม พ.ศ. 2489 ) สมาชิกสภาผู้แทนราษฎรจังหวัดอุดรธานี แบบแบ่งเขต เขต 2 สังกัดพรรคเพื่อไทย ปัจจุบันรวม 3 สมัย เป็นรองประธานคณะกรรมาธิการการแรงงาน สภาผู้แทนราษฎรชุดที่ 25
==ประวัติ==
===ชีวิตครอบครัว===
อนันต์ ศรีพันธุ์ เป็นชาวบ้านวังบัวเหลือง ตำบลเพ็ญ อำเภอเพ็ญ เกิดวันที่ 28 กรกฎาคม พ.ศ. 2489 สมรมกับนางรัตติยา ศรีพันธุ์
===การศึกษา===
ส่งเสริมการเกษตรและสหกรณ์บัณฑิต (ส่งเสริมการเกษตร) มหาวิทยาลัยสุโขทัยธรรมาธิราช
เกษตรศาสตรมหาบัณฑิต (ส่งเสริมการเกษตร) มหาวิทยาลัยสุโขทัยธรรมาธิราช
==การทำงาน==
===รับราชการ===
เกษตรกรอำเภอ
ผู้ช่วยเกษตรจังหวัดหนองบัวลำภู
ผู้ช่วยเกษตรจังหวัดอุดรธานี
เกษตรจังหวัดอุดรธานี
เกษตรจังหวัดหนองคาย
ผู้อำนวยการสำนักงานส่งเสริมการเกษตรที่ 4 จังหวัดขอนแก่น
ผู้อำนวยการสำนักงานส่งเสริมการเกษตร เขตที่ 5 จังหวัดเชียงใหม่
===การเมือง===
อนันต์ ศรีพันธุ์เป็นสมาชิกสภาผู้แทนราษฎรจังหวัดอุดรธานี 3 สมัย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดอุดรธานี สังกัดพรรคพลังประชาชน
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดอุดรธานี สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดอุดรธานี สังกัดพรรคเพื่อไทย
== เครื่องราชอิสริยาภรณ์ ==
== อ้างอิง ==
บุคคลจากจังหวัดอุดรธานี
ข้าราชการพลเรือนชาวไทย
นักการเมืองไทย
สมาชิกสภาผู้แทนราษฎรจังหวัดอุดรธานี
สมาชิกวุฒิสภาจังหวัดอุดรธานี
พรรคพลังประชาชน (พ.ศ. 2541)
บุคคลจากสาขาวิชาเกษตรศาสตร์และสหกรณ์ มหาวิทยาลัยสุโขทัยธรรมาธิราช
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเหรียญจักรพรรดิมาลา
อาภรณ์ สาราคำ

อาภรณ์ สาราคำ (28 กรกฎาคม พ.ศ. 2505) สมาชิกสภาผู้แทนราษฎรจังหวัดอุดรธานี แบบแบ่งเขต เขต 4 สังกัดพรรคเพื่อไทย ปัจจุบันรวม 1 สมัย เป็นเลขานุการคณะกรรมาธิการกิจการเด็ก เยาวชน สตรี ผู้สูงอายุ ผู้พิการ กลุ่มชาติพันธุ์ และผู้มีความหลากหลายทางเพศ สภาผู้แทนราษฎรชุดที่ 25
==ประวัติ==
===ชีวิตครอบครัว===
อาภรณ์ สาราคำ เป็นชาวบ้านหนองลีหู ตำบลสามพร้าว อำเภอเมือง จังหวัดอุดรธานี เกิดวันที่ 28 กรกฎาคม พ.ศ. 2505 สมรสกับนายขวัญชัย สาราคำ
===การศึกษา===
บัญชีบัณฑิต (การบัญชี) วิทยาลัยสันตพล
==การทำงาน==
===การเมือง===
อาภรณ์ สาราคำ เคยเป็นสมาชิกวุฒิสภา จังหวัดอุดรธานี 1 สมัย
การเลือกตั้งสมาชิกวุฒิสภาไทยเป็นการทั่วไป พ.ศ. 2557 จังหวัดอุดรธานี
อาภรณ์ สาราคำ เป็นสมาชิกสภาผู้แทนราษฎรจังหวัดอุดรธานี 1 สมัย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดอุดรธานี สังกัดพรรคเพื่อไทย
== เครื่องราชอิสริยาภรณ์ ==
== อ้างอิง ==
บุคคลจากอำเภอเมืองอุดรธานี
นักการเมืองสตรีชาวไทย
คู่สมรสของนักการเมืองไทย
สมาชิกสภาผู้แทนราษฎรจังหวัดอุดรธานี
สมาชิกวุฒิสภาจังหวัดอุดรธานี
พรรคเพื่อไทย
ผู้ได้รับเครื่องราชอิสริยาภรณ์ ท.ม.
จุฑาพัตธน์ เมนะสวัสดิ์

จุฑาพันธน์ เมนะสวัสดิ์ (8 มกราคม พ.ศ. 2507) สมาชิกสภาผู้แทนราษฎรจังหวัดอุดรธานี แบบแบ่งเขต เขต 5 สังกัดพรรคเพื่อไทย ปัจจุบันรวม 1 สมัย เป็นผู้ช่วยเลขานุการคณะกรรมาธิการกิจการเด็ก เยาวชน สตรี ผู้สูงอายุ ผู้พิการ กลุ่มชาติพันธุ์ และผู้มีความหลากหลายทางเพศ สภาผู้แทนฯ สภาผู้แทนราษฎรชุดที่ 25
== ประวัติ ==
== ชีวิตครอบครัว ==
จุฑาพันธน์ เมนะสวัสดิ์ เป็นชาวโคกหนองแวง ตำบลนายูง อำเภอศรีธาตุ เกิดวันที่ 8 มกราคม พ.ศ. 2507 สมรสกับนายเกียรติอุดม เมนะสวัสดิ์ (อดีต ส.ส.อุดรธานี 2 สมัย)
=== การศึกษา ===
รัฐศาสตรบัณฑิต (รัฐศาสตร์) มหาวิทยาลัยปทุมธานี
== การทำงาน ==
=== การเมือง ===
จุฑาพันธน์ เมนะสวัสดิ์ เป็นสมาชิกสภาผู้แทนราษฎรจังหวัดอุดรธานี 1 สมัย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดอุดรธานี สังกัดพรรคเพื่อไทย
== เครื่องราชอิสริยาภรณ์ ==
== อ้างอิง ==
นักการเมืองไทย
บุคคลจากจังหวัดอุดรธานี
สมาชิกสภาผู้แทนราษฎรจังหวัดอุดรธานี
พรรคเพื่อไทย
บุคคลจากมหาวิทยาลัยปทุมธานี
ผู้ได้รับเครื่องราชอิสริยาภรณ์ ท.ม.
ผู้ได้รับเครื่องราชอิสริยาภรณ์ บ.ช.
จักรพรรดิ ไชยสาส์น

จักรพรรดิ ไชยสาส์น (12 ธันวาคม พ.ศ. 2510) อดีตสมาชิกสภาผู้แทนราษฎรจังหวัดอุดรธานี แบบแบ่งเขต เขต 6 สังกัดพรรคเพื่อไทย ปัจจุบันรวม 3 สมัย เป็นรองประธานคณะกรรมาธิการการป้องกันและบรรเทาผลกระทบจากภัยธรรมชาติและสาธารณภัย สภาผู้แทนราษฎรชุดที่ 25
==ประวัติ==
===ชีวิตครอบครัว===
จักรพรรดิ ไชยสาส์น เป็นชาวบ้านดงเรือง ตำบลผาสุก อำเภอกุมภวาปี เกิดวันที่ 10 ธันวาคม พ.ศ.2510 เป็นบุตร ของนายประจวบ ไชยสาส์น (อดีต ส.ส.อุดรธานี 7 สมัย) กับนางทองพูน ไชยสาส์น มีพี่น้องร่วมบิดามารดา 4 คนดังนี้
นางสาวจารุภรณ์ ไชยสาส์น
นายจักรพรรดิ ไชยสาส์น
นายต่อพงษ์ ไชยสาส์น (อดีต ส.ส.อุดรธานี 3 สมัย)
จิราภรณ์ ไชยสาส์น
===การศึกษา===
ศิลปศาสตรบัณฑิต (ศิลปศาสตร์) มหาวิทยาลัยราชภัฏพระนคร
ศิลปศาสตรมหาบัณฑิต (รัฐศาสตร์) มหาวิทยาลัยรามคำแหง
==การทำงาน==
===การเมือง===
จักรพรรดิ ไชยสาส์น เป็นสมาชิกสภาผู้แทนราษฎรจังหวัดอุดรธานี 3 สมัย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดอุดรธานี สังกัดพรรคพลังประชาชน
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดอุดรธานี สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดอุดรธานี สังกัดพรรคเพื่อไทย
== เครื่องราชอิสริยาภรณ์ ==
== อ้างอิง ==
บุคคลจากอำเภอกุมภวาปี
นักการเมืองไทย
สมาชิกสภาผู้แทนราษฎรจังหวัดอุดรธานี
พรรคพลังประชาชน (พ.ศ. 2541)
พรรคเพื่อไทย
พรรคภูมิใจไทย
บุคคลจากมหาวิทยาลัยราชภัฏพระนคร
บุคคลจากคณะรัฐศาสตร์ มหาวิทยาลัยรามคำแหง
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ ป.ช.
เกรียงศักดิ์ ฝ้ายสีงาม

เกรียงศักดิ์ ฝ้ายสีงาม (17 กันยายน พ.ศ. 2498) สมาชิกสภาผู้แทนราษฎรจังหวัดอุดรธานี แบบแบ่งเขต เขต 7 สังกัดพรรคเพื่อไทย ปัจจุบันรวม 3 สมัย เป็นรองประธานคณะกรรมาธิการการทหาร  สภาผู้แทนราษฎรชุดที่ 25
==ประวัติ==
===ชีวิตครอบครัว===
เกรียงศักดิ์ ฝ้ายสีงาม เป็นชาวบ้านบ่อน้ำ ตำบลหมูม่น อำเภอเมือง จังหวัดอุดรธานี เกิดวันที่ 17 กันยายน พ.ศ. 2498 สมรสกับนางพนมพร ฝ้ายสีงาม
===การศึกษา===
การศึกษามหาบัณฑิต มหาวิทยาลัยมหาสารคาม
== การทำงาน ==
=== การเมือง ===
เกรียงศักดิ์ ฝ้ายสีงาม เป็นสมาชิกสภาผู้แทนราษฎรจังหวัดอุดรธานี 3 สมัย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดอุดรธานี สังกัดพรรคพลังประชาชน
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดอุดรธานี สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดอุดรธานี สังกัดพรรคเพื่อไทย
== เครื่องราชอิสริยาภรณ์ ==
== อ้างอิง ==
นักการเมืองไทย
บุคคลจากอำเภอเมืองอุดรธานี
สมาชิกสภาผู้แทนราษฎรจังหวัดอุดรธานี
พรรคพลังประชาชน (พ.ศ. 2541)
พรรคเพื่อไทย
บุคคลจากคณะศึกษาศาสตร์ มหาวิทยาลัยมหาสารคาม
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเหรียญจักรพรรดิมาลา
มณฑลฝูเจี้ยน (สาธารณรัฐจีน)

มณฑลฝูเจี้ยน หรือ  มณฑลฮกเกี้ยน  (; เป่อ่วยจีภาษาฮกเกี้ยน: Hok-kiàn; อักษรโรมันภาษาถิ่นฝูโจว: Hók-gióng; อักษรโรมันภาษาหมิ่นผูเซียน: Ho̤h-ge̤̍ng) เป็นมณฑลในนามของสาธารณรัฐจีน ซึ่งไม่มีหน้าที่ในการบริหารอย่างเป็นทางการ ประกอบด้วยหมู่เกาะเล็ก ๆ 3 แห่งนอกชายฝั่งมณฑลฝูเจี้ยนของสาธารณรัฐประชาชนจีน ได้แก่ หมู่เกาะหมาจู่ ประกอบเป็นเทศมณฑลเหลียนเจียง, และหมู่เกาะอูชิวกับหมู่เกาะจินเหมิน ประกอบเป็นเทศมณฑลจินเหมิน ที่ตั้งของรัฐบาลท้องถิ่นของมณฑลคือ เมืองจินเฉิง ซึ่งตั้งอยู่ในเทศมณฑลจินเหมิน
มณฑลฝูเจี้ยนในปัจจุบันที่อยู่ภายใต้การปกครองของสาธารณรัฐจีน ครั้งหนึ่งเคยเป็นส่วนหนึ่งของมณฑลฝูเจี้ยนที่มีขนาดใหญ่กว่า ซึ่งประกอบด้วยส่วนที่เป็นแผ่นดินใหญ่และส่วนที่เป็นเกาะ หลังสงครามกลางเมืองจีนในปี 1949 พื้นที่ส่วนใหญ่ของมณฑลในอดีตกลายเป็นมณฑลฝูเจี้ยน สาธารณรัฐประชาชนจีน ในขณะที่เกาะที่เหลือยังคงอยู่ภายใต้การปกครองของสาธารณรัฐจีน ซึ่งมีพื้นที่คิดเป็น 0.5% ของดินแดนภายใต้สาธารณรัฐจีน
== การแบ่งเขตการปกครอง ==
มณฑลฝูเจี้ยนในนามประกอบด้วย 2 เทศมณฑล ได้แก่ เทศมณฑลจินเหมิน และเทศมณฑลเหลียนเจียง เกาะเหล่านี้มีพื้นที่ทั้งหมด  และมีประชากรทั้งหมด 71,000 คน (2001)
ต่อไปนี้เป็นเกาะต่าง ๆ ของมณฑลฝูเจี้ยนภายใต้การบริหารของสาธารณรัฐจีน แบ่งตามเทศมณฑล ดังนี้
{|class=wikitable style="text-align:center;"
!ชื่อ
!เทศมณฑลจินเหมิน!!เทศมณฑลเหลียนเจียง
|-
!อักษรจีน
|||
|-
!ภาษาฮกเกี้ยน
|Kim-mn̂g-koān||Liân-kang-koān
|-
!ภาษาแคะ
|Kîm-mùn-yen||Lièn-kông-yen
|-
!ภาษาหมาจู่
|Gĭng-muòng-gâing||Lièng-gŏng-gâing
|-
!ภาษาอูชิว
|Ging-meóng-gā̤ⁿ||Léng-gang-gā̤ⁿ
|-
!แผนที่
|280px
|220px
|-
!rowspan=2| เกาะ
|เกาะและเกาะขนาดเล็กจำนวนมาก||36 เกาะ
|- align=left valign=top
|
หมู่เกาะจินเหมิน (金門列島)
* จินเหมิน (金門島)
* เกาะเสี่ยวจินเหมิน หรือ เกาะจินเหมินเล็ก (小金門島)
* เกาะต้าต่าน (大膽島)
* เกาะเอ้อร์ต่าน (二膽島)
* เกาะตงติ้ง 
* เกาะเป่ย์ติ้ง (北碇島)
* เกาะเจี้ยนกง (建功嶼)
* เกาะปินหลาง (檳榔嶼)
* เกาะฟู่ซิ่ง (復興嶼)
* เกาะเหมิงหู่ (猛虎嶼)
* เกาะชือ (獅嶼)
หมู่เกาะอูชิว (烏坵嶼)
* เกาะต้าชิว (大坵嶼)
* เกาะเสี่ยวชิว (小坵嶼)
|
หมู่เกาะหมาจู่ (馬祖列島)
* เกาะหนานกาน (南竿島)
* เกาะเป่ย์กาน (北竿島)
* เกาะตงจู่ (東莒島)
* เกาะซีจู่ (西莒島)
* เกาะตงหยิ่น (東引島)
* เกาะซีหยิ่น (西引島)
* เกาะเกาเติง (高登島)
* เกาะต้าชิว (大坵島)
* เกาะเลี่ยง (亮島)
* เกาะกุย หรือ เกาะเต่า (龜島)
|-
!เขตการปกครอง
|3 เมือง, 3 ตำบล||4 ตำบล
|}
สาธารณรัฐประชาชนจีนอ้างสิทธิ์หมู่เกาะจินเหมินว่าเป็นอำเภอหนึ่งของจังหวัดเฉวียนโจว มณฑลฝูเจี้ยน และหมู่เกาะหมาจู่ว่าเป็นตำบลหนึ่งในอำเภอเหลียนเจียง จังหวัดฝูโจว มณฑลฝูเจี้ยน (และมีบางเกาะที่อ้างสิทธิ์ว่าเป็นส่วนหนึ่งของพื้นที่อื่น ๆ อีก)
== ดูเพิ่ม ==
มณฑลไต้หวัน
มณฑลฝูเจี้ยน
มณฑลเจ้อเจียง (สาธารณรัฐจีน)
หมู่เกาะแชนเนล
== หมายเหตุ ==
== อ้างอิง ==
== แหล่งข้อมูลอื่น ==
รัฐบาลท้องถิ่นมณฑลฝูเจี้ยน สาธารณรัฐจีน 
มณฑลของสาธารณรัฐจีน
รายชื่อโรงพยาบาลในประเทศรัสเซีย

ต่อไปนี้เป็นรายชื่อโรงพยาบาลในประเทศรัสเซีย รายการนี้รวมถึงลิงก์ไปยังบทความโรงพยาบาลที่มีชื่อเสียง
== โรงพยาบาล ==
ประเทศรัสเซียมีโรงพยาบาล 5,300 แห่งใน ค.ศ. 2018 ซึ่งโรงพยาบาลรัสเซียที่เก่าแก่ที่สุดได้รับการก่อตั้งขึ้นในคริสต์ศตวรรษที่ 18 ส่วนโรงพยาบาลที่แสดงในตารางด้านล่างคือโรงพยาบาลที่มีชื่อเสียงบางแห่งในประวัติศาสตร์รัสเซีย ตารางนี้ประกอบด้วยชื่อ, เมืองที่โรงพยาบาลตั้งอยู่, ปีที่ก่อตั้งโรงพยาบาล, ข้อสังเกตและอ้างอิงที่เกี่ยวข้อง ทั้งนี้ โรงพยาบาลหลายแห่งมีบทความที่สมบูรณ์กว่าในวิกิพีเดียภาษารัสเซีย


== ดูเพิ่ม ==
โรงพยาบาล
== อ้างอิง ==
*รายชื่อ
วิกฤตการณ์ชายแดนเบลารุส–สหภาพยุโรป พ.ศ. 2564

วิกฤตการณ์ชายแดนเบลารุส–สหภาพยุโรป พ.ศ. 2564 เกิดขึ้นเมื่อผู้อพยพย้ายถิ่นจำนวนนับหมื่นคน (ส่วนใหญ่มาจากประเทศอิรักและทวีปแอฟริกา) หลั่งไหลเข้าสู่ประเทศลัตเวีย ประเทศลิทัวเนีย และประเทศโปแลนด์ซึ่งเป็นสมาชิกสหภาพยุโรปผ่านทางชายแดนของประเทศเหล่านี้กับประเทศเบลารุส วิกฤตการณ์นี้ถูกกระตุ้นจากความสัมพันธ์ที่เสื่อมถอยลงอย่างรุนแรงระหว่างเบลารุสกับสหภาพยุโรปหลังการเลือกตั้งประธานาธิบดีเบลารุสใน พ.ศ. 2563 การประท้วงในเบลารุสใน พ.ศ. 2563–2564 เหตุการณ์ไรอันแอร์ เที่ยวบินที่ 4978 และความพยายามนำตัวกรึสต์ซีนา ซีมานอว์สกายา กลับประเทศ
วิกฤตการณ์ดังกล่าวเริ่มขึ้นในช่วงต้นฤดูร้อนของ พ.ศ. 2564 เมื่อประธานาธิบดีอาเลียกซันดร์ ลูกาแชนกา แห่งเบลารุส ขู่ว่าจะส่งผู้ค้ามนุษย์ ผู้ลักลอบขนยาเสพติด และผู้อพยพติดอาวุธเข้าสู่สหภาพยุโรป ต่อมา ทางการเบลารุสและวิสาหกิจการท่องเที่ยวที่รัฐควบคุมได้ร่วมกับสายการบินบางแห่งที่ดำเนินการในตะวันออกกลางเริ่มส่งเสริมการท่องเที่ยวไปยังเบลารุสโดยเพิ่มการเชื่อมต่อจากตะวันออกกลาง และตรวจลงตราให้แก่ผู้จองเที่ยวบินซึ่งดูเหมือนว่ามีจุดประสงค์เพื่อไปล่าสัตว์ กลุ่มบางกลุ่มในสื่อสังคมยังให้คำแนะนำผิด ๆ เกี่ยวกับกฎการข้ามชายแดนแก่ผู้ต้องการย้ายถิ่นซึ่งส่วนใหญ่พยายามจะเดินทางเข้าสู่เยอรมนี ผู้ที่มาถึงเบลารุสจะได้รับคำชี้แจงเกี่ยวกับวิธีการและสถานที่ในการบุกรุกชายแดนสหภาพยุโรปและสิ่งที่ควรบอกแก่เจ้าหน้าที่ชายแดนของอีกฝั่ง และมักจะได้รับการนำทางจากเจ้าหน้าที่ไปจนถึงชายแดน อย่างไรก็ตาม ผู้ที่ไม่สามารถข้ามชายแดนไปได้มักถูกบังคับให้อยู่ที่ชายแดน ทางการเบลารุสไม่ยอมรับความช่วยเหลือด้านมนุษยธรรมที่โปแลนด์ส่งไปและถูกกล่าวหาว่าทำร้ายร่างกายผู้อพยพบางคนที่ข้ามชายแดนไม่สำเร็จ
โปแลนด์ ลิทัวเนีย และลัตเวียได้บรรยายวิกฤตการณ์ดังกล่าวว่าเป็นการสงครามผสมผสานจากการค้าผู้อพยพที่เบลารุสก่อขึ้นเพื่อต่อต้านสหภาพยุโรป และเรียกร้องให้สหภาพยุโรปเข้าแทรกแซง รัฐบาลของประเทศทั้งสามประกาศสถานการณ์ฉุกเฉิน ลิทัวเนียสามารถยับยั้งการหลั่งไหลของผู้อพยพไว้ได้ ในขณะที่อีกสองรัฐไม่ประสบความสำเร็จมากนัก เนื่องจากวิกฤตการณ์นี้ รัฐที่ได้รับผลกระทบทั้งสามจึงตัดสินใจสร้างกำแพงป้องกันชายแดนที่ติดกับเบลารุส โดยทั่วไปนั้น ประชากรของรัฐที่ได้รับผลกระทบสนับสนุนมาตรการพิเศษต่าง ๆ แต่องค์การสิทธิมนุษยชนได้แสดงความกังวลเกี่ยวกับการใช้นโยบายปิดกั้นและผลักดันผู้ขอลี้ภัยของเจ้าหน้าที่พิทักษ์ชายแดนลิทัวเนียและโปแลนด์ การปฏิเสธความเป็นไปได้ที่จะยื่นขอลี้ภัย รวมทั้งอาหาร น้ำ และที่พักพิงที่ไม่เพียงพอสำหรับผู้อพยพ ซึ่งกรณีหลังนี้อยู่ภายใต้คำสั่งศาลสิทธิมนุษยชนยุโรป (อีซีเอชอาร์)
== อ้างอิง ==
วิกฤตการณ์ผู้ย้ายถิ่น
ประเทศเบลารุสในปี พ.ศ. 2564
ประเทศลัตเวียในปี พ.ศ. 2564
ประเทศลิทัวเนียในปี พ.ศ. 2564
ประเทศโปแลนด์ในปี พ.ศ. 2564
ความสัมพันธ์ระหว่างประเทศในปี พ.ศ. 2564
ความสัมพันธ์เบลารุส–สหภาพยุโรป
ความสัมพันธ์เบลารุส–ลัตเวีย
ความสัมพันธ์เบลารุส–ลิทัวเนีย
ความสัมพันธ์เบลารุส–โปแลนด์
ความสัมพันธ์เบลารุส–รัสเซีย
ความสัมพันธ์เบลารุส–เยอรมนี
ความสัมพันธ์โปแลนด์–รัสเซีย
ความสัมพันธ์ลัตเวีย–รัสเซีย
ความสัมพันธ์ลิทัวเนีย–รัสเซีย
ความสัมพันธ์รัสเซีย–สหภาพยุโรป
เทศบาลตำบลต้นไทร

เทศบาลตำบลต้นไทร เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 1 กับบางส่วนของหมู่ที่ 6 ของตำบลปะลุกาสาเมาะ ในอำเภอบาเจาะ จังหวัดนราธิวาส เดิมมีฐานะเป็นสุขาภิบาลต้นไทรที่จัดตั้งขึ้นใน พ.ศ. 2534 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 4,902 คน
พื้นที่เทศบาลตำบลตั้งอยู่ทางทิศเหนือของอำเภอบาเจาะ อยู่ห่างจากที่ว่าการอำเภอบาเจาะประมาณ 9.8 กิโลเมตร ศาลากลางจังหวัดนราธิวาสประมาณ 37 กิโลเมตร อยู่ห่างจากกรุงเทพมหานครประมาณ 1,106 กิโลเมตร มีพื้นที่รับผิดชอบ 11.8 ตารางกิโลเมตร หรือคิดเป็นพื้นที่ประมาณ 7,375.0 ไร่ เขตเทศบาลแบ่งออกเป็น 8 ชุมชน ได้แก่ ชุมชนตลาดต้นไทร ชุมชนบาตู ชุมชนบือแนปีแย ชุมชนลูโบะบูตา ชุมชนบอเวาะลือเมาะ ชุมชนลูโบะกาหยี ชุมชนเฉลิม และชุมชนกอตอ
== อ้างอิง ==
== แหล่งข้อมูลอื่น ==
เว็บไซต์เทศบาลตำบลต้นไทร
ต้นไทร
ต้นไทร
อำเภอบาเจาะ
ถ้ำหลวง: ภารกิจแห่งความหวัง

ถ้ำหลวง: ภารกิจแห่งความหวัง (Thai Cave Rescue) เป็นละครชุดกึ่งสารคดีแบบลิมิเต็ดซีรีส์ความยาว 6 ตอนที่ผลิตโดยเน็ตฟลิกซ์ จากการกำกับของ เควิน ตันเจริญ และ นัฐวุฒิ พูนพิริยะ นำแสดงโดยอุรัสยา เสปอร์บันด์ ร่วมด้วยปภังกร ฤกษ์เฉลิมพจน์ ธเนศ วรากุลนุเคราะห์ ศุภกรณ์ กิจสุวรรณ ทัศรินทร์ พันธุ์แพ มนัสนันท์ พันเลิศวงศ์สกุล และอริศรา วงษ์ชาลี มีกำหนดออกอากาศในวันพฤหัสบดีที่ 22 กันยายน พ.ศ. 2565 นอกจากออกอากาศทางเน็ตฟลิกซ์แล้วทาง ช่อง 3 เอชดี ยังได้จับมือกับ เน็ตฟลิกซ์ เป็นครั้งแรกในการนำลิมิเต็ดซีรีส์เรื่องนี้มาออกอากาศทางฟรีทีวีตั้งแต่วันที่ 22-29 กันยายน พ.ศ. 2565 (ยกเว้นวันเสาร์-อาทิตย์)
== การดำเนินงานสร้าง ==

ซีรีส์เรื่องนี้ดัดแปลงจากปฏิบัติการค้นหาและกู้ภัยถ้ำหลวง ที่เกิดขึ้นจริงในวนอุทยานถ้ำหลวง-ขุนน้ำนางนอน (ปัจจุบันคือ อุทยานแห่งชาติถ้ำหลวง-ขุนน้ำนางนอน) เมื่อช่วงเดือนมิถุนายนถึงกรกฎาคม ปี พ.ศ. 2561 เพื่อค้นหาและช่วยเหลือโค้ชและนักฟุตบอลเยาวชนทีมหมูป่าอะคาเดมี่จำนวน 13 คน
ในปี พ.ศ. 2562 ทางเน็ตฟลิกซ์ ได้รับสิทธิ์จาก บริษัท 13 ถ้ำหลวง จำกัด ในการสร้างลิมิเต็ดซีรีส์เรื่องนี้ จากนั้นในวันจันทร์ที่ 23 สิงหาคม ปี พ.ศ. 2564 ทางทีมงานของกองถ่ายซีรีส์ได้เดินทางถึงจังหวัดเชียงรายซึ่งเป็นสถานที่จริงเพื่อเตรียมงานสำหรับการถ่ายทำ
== การออกอากาศ ==
== นักแสดง ==
อุรัสยา เสปอร์บันด์ - เคลลี่ สุวรรณรัตน์ (ตัวละครสมมติ)
ปภังกร ฤกษ์เฉลิมพจน์ - เอกพล จันทะวงศ์
ธเนศ วรากุลนุเคราะห์ - ณรงค์ศักดิ์ โอสถธนากร ผู้ว่าราชการจังหวัดเชียงราย
มนัสนันท์ พันเลิศวงศ์สกุล - พิมพ์ ธีระวัฒน์ (ตัวละครสมมติ)
วรินทร ญารุจนนทน์ - พันเอก นายแพทย์ ภาคย์ โลหารชุน
ธนพล จุกสีดา - พลเรือตรี อาภากร อยู่คงแก้ว
นิโคลัส เบลล์ - เวิร์น อ้นสเวิร์ธ
ร็อดเจอร์ คอร์เซอร์ - จอห์น โวลันเธน
ดันแคน อัลลัน - เอริค บราวน์
- มักซิม โพเลจากา
- น.ต.ชาร์ล เฮนเซ่น
Damon Manns - พ.ต.อ.เจมส์ นิโคลัส
Conor Merrigan-Turner - น.ท.ลุค โคล
เค็นเน็ธ วัน - จิรศักดิ์ โรจนปรีชา (วิศวกรธรณีเทคนิค)
=== นักแสดงรับเชิญ ===
ศุภกรณ์ กิจสุวรรณ - นาวาตรี สมาน กุนัน
ทัศรินทร์ พันธุ์แพ - วลีพร กุนัน
อริศรา วงษ์ชาลี - น้ำหอม บุญเปี่ยม แม่น้องมาร์ค มงคล บุญเปี่ยม 1 ใน 13 หมูป่า
ดารินา บุญชู - นุ่น นักศึกษาฝึกงานที่กรมอุตุนิยมวิทยา (ตัวละครสมมติ)
นิมิตร ลักษมีพงศ์ - หัวหน้ากรมอุตุนิยมวิทยา (ตัวละครสมมติ)
นิชาภา ธนวัชรภัทร - มะลิ
กษิดิ์เดช เดชวงศ์ - นพ กันทะวงค์
สุรพล พูนพิริยะ - เกียรติศักดิ์ รัฐประเสริกุล (ข้าราชการระดับสูง, กระทรวงมหาดไทย)
พจนีย์ ใยละออ - แม่น้องพงศ์ 1 ใน 13 หมูป่า
วัฒนชัย ตรีเดชา - พ่อน้องไตตั้น 1 ใน 13 หมูป่า
รณกร สนิทประภัสสร - พ่อน้องบิว 1 ใน 13 หมูป่า
รุ่งโรจน์ แสงอุ่นทรัพย์ - พ่อน้องเติ้ล 1 ใน 13 หมูป่า
ดวงใจ หิรัญศรี - แม่น้องเติ้ล 1 ใน 13 หมูป่า
- ป้าน้อย (ป้าดอม)
ชาลี อิ่มมาก - วิชิต มณีโชติ (ตัวละครสมมติ)
ปัญญากร ศรมยุรา - เจ้าหน้าที่กระทรวงมหาดไทย
กฤษณ์ ไตรรัตน์ - เชษฐ (หน่วยซีล)
คํารณ จิรฉัตร - อรัญ (หน่วยซีล)
ปรียาภรณ์ ทองสมุทร - เจ้าหน้าที่กรมอุตุนิยมวิทยา (ตัวละครสมมติ)
วินัย เวียงย่างกุ้ง - ใบเตย (หน่วยซีล)
เค็นเน็ธ วัน - จิรศักดิ์ โรจนปรีชา (วิศวกรธรณีเทคนิค)
- โทเบียส วากเนอร์ (อาสาสมัครชาวเยอรมนี)
- ฌอน พิทักษ์ (อาสาสมัครลูกครึ่งไทย-เยอรมัน)
อรุณ วนัสบดีวงศ์ - เฉิง มู่หยาง (วิศวกรชาวสิงคโปร์)
กีรติ ศิวะเกื้อ - บัดดี้ (หน่วยซีล/รุ่นน้องจ่าแซม)
สุเมธ องอาจ - พัสไนย อดิศรกุล (ท่านรัฐมนตรีว่าการกระทรวงมหาดไทย) (ดัดแปลงจากพลเอกอนุพงษ์ เผ่าจินดา)
- โต โชคหิรัญกุล (ผู้ประสานงานสถานทูต)
== อ้างอิง ==
ละครชุด
ผลงานต้นฉบับภาษาไทยของเน็ตฟลิกซ์
วัดวิเวกรัตนธัชมุนี

วัดวิเวกรัตนธัชมุนี เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลสิชล อำเภอสิชล จังหวัดนครศรีธรรมราช บริเวณวัดตั้งอยู่ริมเชิงเขา มีสัตว์อาศัยอยู่มากมาย ซุ้มประตูวัดสร้างด้วยคริสตัล วิจิตรงดงาม
วัดวิเวกรัตนธัชมุนีตั้งวัดเมื่อ พ.ศ. 2480 โดยเมื่อ พ.ศ. 2496 นางส่อง ชีวาณิชย์ ได้ถวายที่ดินเชิงเขาใกล้ปากน้ำสิชล ให้พระครูประสาทธรรมวิภัช ซึ่งท่านเกิดที่บ้านบางจีนเลี่ยน หมู่ที่ 2 ตำบลเสาเภา อำเภอสิชล โดยนามของวัดมีชื่อว่า "วิเวกรัตนธัชมุนี" เพื่อเป็นอนุสรณ์พระรัตนธัชมุนี (ม่วง รตนทฺธโช) พระอุปัชฌาย์ของท่าน วัดไดรับพระราชทานวิสุงคามสีมา เมื่อวันที่ 4 พฤศจิกายน พ.ศ. 2509 ปัจจุบันมีพระวินัยโมลี (ฉลอง ปภสฺสโร) ดำรงตำแหน่งเจ้าอาวาส
วัดมีเกจิอาจารย์ คือ พ่อท่านฉลอง พระวินัยโมลี  ฉายา ปภสฺสโร ชาวบ้านและศิษย์ที่ศรัทธาแวะเวียนมากราบขอพร เจิมรถ เขียนแผ่นยันต์เพื่อความเป็นสิริมงคล วัตถุมงคลของท่านที่ได้สร้างและร่วมทำการอธิษฐานจิตปลุกเสกนั้น ล้วนมีประสบการณ์มากมาย โชคลาภ แคล้วคลาดปลอดภัย
==อ้างอิง==
วิเวกรัตนธัชมุนี
ตำบลรอดคอน

รอดคอน (رادکان) เป็นตำบลในอำเภอกลาง เทศมณฑลเชนอรอน จังหวัดโฆรอซอเนแรแซวี ประเทศอิหร่าน แบ่งออกเป็น 30 หมู่บ้าน จากสำมะโน พ.ศ. 2549 ตำบลนี้มีประชากร 11,188 คนใน 2,780 ครัวเรือน
== อ้างอิง ==
รอดคอน
เทศมณฑลเชนอรอน
ตำบลโบฆเมจ

โบฆเมจ (بق مج) เป็นตำบลในอำเภอกลาง เทศมณฑลเชนอรอน จังหวัดโฆรอซอเนแรแซวี ประเทศอิหร่าน แบ่งออกเป็น 5 หมู่บ้าน จากสำมะโน พ.ศ. 2549 ตำบลนี้มีประชากร 3,945 คนใน 917 ครัวเรือน
== อ้างอิง ==
โบฆเมจ
เทศมณฑลเชนอรอน